ΣΥΣΤΑΣΗ ΤΗΣ ΕΠΙΤΡΟΠΗΣ της 8ης Μαρτίου 1995 για συντονισμένο πρόγραμμα ελέγχων κατά το 1995, που προορίζονται να διασφαλίσουν την τήρηση των ανωτάτων περιεκτικοτήτων για τα κατάλοιπα φυτοφαρμάκων επάνω ή μέσα σε ορισμένα προϊόντα φυτικής προέλευσης, συμπεριλαμβανομένων των οπωροκηπευτικών (95/156/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/642/ΕΟΚ του Συμβουλίου της 27ης Νοεμβρίου 1990 που αφορά τον καθορισμό των ανώτατων περιεκτικοτήτων για τα κατάλοιπα φυτοφαρμάκων επάνω ή μέσα σε ορισμένα προϊόντα φυτικής προέλευσης, συμπεριλαμβανομένων των οπωροκηπευτικών (1), όπως τροποποιήθηκε τελευταία από την οδηγία 94/30/ΕΚ (2), και ιδίως το άρθρο 4 παράγραφος 3,

Εκτιμώντας:

ότι η οδηγία 90/642/ΕΟΚ έχει τροποποιηθεί από την οδηγία 93/58/ΕΟΚ (3), η οποία καθορίζει ένα πρώτο κατάλογο των ανωτάτων περιεκτικοτήτων που εφαρμόζονται από τα κράτη μέλη το αργότερο στις 31 Δεκεμβρίου 1993 για τα κατάλοιπα φυτοφαρμάκων που αναγράφονται στο άρθρο 1 παράγραφος 1 της οδηγίας 90/642/ΕΟΚ 7 ότι το άρθρο 4 παράγραφος 1 της εν λόγω οδηγίας προβλέπει ότι τα κράτη μέλη καταρτίζουν προγράμματα τα οποία καθορίζουν τη φύση και τη συχνότητα των ελέγχων που πρέπει να πραγματοποιούνται για να υπάρξει εγγύηση της τηρήσεως των ανωτάτων περιεκτικοτήτων για τα κατάλοιπα εντομοκτόνων που προβλέπονται στον κατάλογο 7 ότι, εντούτοις, η διάταξη του άρθρου 4 παράγραφος 2 της οδηγίας 90/642/ΕΟΚ, σύμφωνα με τα κράτη μέλη πρέπει να διαβιβάζουν στην Επιτροπή πριν από την 1η Αυγούστου κάθε έτους όλα τα αναγκαία στοιχεία για την εφαρμογή των προγραμμάτων ελέγχου που εκτελέστηκαν κατά τη διάρκεια του προηγουμένου έτους, δεν μπορεί να εφαρμοστεί ουσιαστικά πριν την 1η Αυγούστου 1995 7 ότι η οδηγία 90/642/ΕΟΚ έχει τροποποιηθεί από την οδηγία 94/30/ΕΚ που προβλέπει την εφαρμογή από τα κράτη μέλη το αργότερο έως τις 30 Ιουνίου 1995 ενός δευτέρου καταλόγου των ανωτάτων περιεκτικοτήτων για τα κατάλοιπα φυτοφαρμάκων που αναγράφονται στο άρθρο 1 παράγραφος 1 της οδηγίας 90/642/ΕΟΚ 7 ότι η Επιτροπή δεν διαθέτει επαρκείς πληροφορίες σχετικά με τα προγράμματα ελέγχου τα οποία εκτελέστηκαν ή προβλέπονται από τα κράτη μέλη 7 ότι είναι ωστόσο αναγκαίο, για να υπάρξει διασάφιση της συμφωνίας με τις ανώτατες περιεκτικότητες που έχουν επιβληθεί για τα κατάλοιπα φυτοφαρμάκων και να υπάρξει συμβολή στην περάτωση και στη λειτουργία της εσωτερικής αγοράς, να γίνουν βασικοί διακανονισμοί προκειμένου να συντονισθούν οι έλεγχοι των καταλοίπων φυτοφαρμάκων που θα πραγματοποιηθούν από τα κράτη μέλη κατά το 1995 7 ότι θα ήταν επίσης χρήσιμο για την κατάρτιση των μελλοντικών συντονισμένων συστάσεων να ενημερώνεται η Επιτροπή εκ των προτέρων για τα προβλεπόμενα προγράμματα των κρατών μελών σχετικά με τον έλεγχο των ανωτάτων περιεκτικοτήτων των καταλοίπων φυτοφαρμάκων 7 ότι οι έλεγχοι και οι δειγματοληψίες πραγματοποιούνται από τα κράτη μέλη για να υπάρξει εγγύηση της τηρήσεως των ανωτάτων περιεκτικοτήτων για τα κατάλοιπα φυτοφαρμάκων που προβλέπονται στον κατάλογο που αναγράφεται στο άρθρο 1 παράγραφος 1 της οδηγίας 90/642/ΕΟΚ πρέπει να πραγματοποιούνται σε συμφωνία με τις διατάξεις της οδηγίας 79/700/ΕΟΚ της Επιτροπής της 24ης Ιουλίου 1979 περί καθορισμού των κοινοτικών μεθόδων δειγματοληψίας για τον επίσημο έλεγχο των καταλοίπων φυτοφαρμάκων επί και εντός των οπωροκηπευτικών (4), της οδηγίας 85/591/ΕΟΚ του Συμβουλίου της 20ής Δεκεμβρίου 1985 για την καθιέρωση κοινοτικών τρόπων δειγματοληψίας και μεθόδων αναλύσεως για τον έλεγχο των τροφίμων (1) και της οδηγίας 89/397/ΕΟΚ του Συμβουλίου της 14ης Ιουνίου 1989 σχετικά με τον επίσημο έλεγχο των τροφίμων (2), όπως τροποποιήθηκε από την οδηγία 93/99/ΕΟΚ (3) 7 ότι υπήρξε διαβούλευση με τη μόνιμη φυτοϋγειονομική επιτροπή επί του προγράμματος συνεργασίας των ελέγχων που προβλέπονται για το 1995,

ΣΥΝΙΣΤΑ ΣΤΑ ΚΡΑΤΗ ΜΕΛΗ:

1. Να ελέγχουν κατά προτεραιότητα τα προϊόντα ενός μεγάλου μέρους των ομάδων προϊόντων που απαριθμούνται στο παράρτημα Ι της οδηγίας 90/642/ΕΟΚ.

2. Να λαμβάνουν κατά προτεραιότητα και τακτικά έναν ελάχιστο αριθμό δειγμάτων, που αντικατοπτρίζουν την παραγωγή, την κατανάλωση και την εισαγωγή στην Κοινότητα κάθε προϊόντος, καθ' όλη τη διάρκεια του 1995 ή κατά τη διάρκεια της περιόδου εμπορίας του προϊόντος, καταγράφοντας σαφώς την καταγωγή και την περίοδο εμπορίας.

3. Να αναλύουν κατά προτεραιότητα τα κατάλοιπα οσωνδήποτε περισσοτέρων φυτοφαρμάκων μεταξύ εκείνων που απαριθμούνται στο παράρτημα ΙΙ της οδηγίας 90/642/ΕΟΚ, λαμβάνοντας υπόψη τις εφαρμοζόμενες μεθόδους αναλύσεως.

4. Να εφαρμόζουν τα ανώτατα όρια καταλοίπων (MRLs) και, ενδεχομένως, να καθορίζουν τις περιεκτικότητες σε κατάλοιπα κάθε δείγματος.

5. Να διαβιβάζουν στην Επιτροπή το ταχύτερο δυνατόν τις λεπτομέρειες των σχεδίων ελέγχου, οι οποίες καθορίζονται σύμφωνα με τις διατάξεις του άρθρου 4 παράγραφος 1 της οδηγίας 90/642/ΕΟΚ και τα οποία εφαρμόζονται για το 1995.

6. Εάν είναι δυνατόν έως την 1η Ιουλίου 1995 αλλά οπωσδήποτε έως την 1η Αυγούστου 1995 το αργότερο να διαβιβάσουν στην Επιτροπή όλα τα στοιχεία που απαιτούνται στο άρθρο 4 παράγραφος 2 της οδηγίας 90/642/ΕΟΚ και, ειδικότερα, να ανακοινώσουν τα αποτελέσματα του έτους ελέγχου 1994 μέσω του υποδείγματος του εντύπου εκθέσεως.

7. Έως την 1η Σεπτεμβρίου 1995, να διαβιβάσουν στην Επιτροπή το εθνικό πρόγραμμα ελέγχου που προτίθενται να εφαρμόσουν κατά το 1996.

Βρυξέλλες, 8 Μαρτίου 1995.

Για την Επιτροπή Franz FISCHLER Μέλος της Επιτροπής